Diari Oficial de la Generalitat Valenciana


Sumari del DOGV 5813, del 24-07-2008 (2008/7877)

Informació pública de l'aprovació del projecte d'urbanització de la unitat d'execució 18-UE-R.
----------------------------------------------------------------------------------------------

### Dades del document

Número de DOGV
:   5813

Data del DOGV
:   24-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7877


Data del document
:   28-05-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Informació pública de l'aprovació del projecte d'urbanització de la unitat d'execució 18-UE-R. [2008/7877]  
La Junta de Govern Local de l'Ajuntament de Castelló de la Plana, en sessió duta a terme en data 9 de maig de 2008, va adoptar el següent acord:  
«Vist l'expedient que s'està instruint per a aprovar el projecte d'urbanització de la unitat d'execució 18-UE-R i els següents,  
Antecedents:  
1. En data 16 de març de 2005 la mercantil Estructuras, Viviendas y Carreteras SL, va depositar una alternativa tècnica de programa per al desenvolupament de la unitat d'execució 18-UE-R, situada junt amb l'avinguda Caputxins.  
2. L'alternativa tècnica acompanyada d'estudi de detall, es va protocol·litzar i es va exposar al públic segons la Llei Reguladora de l'Activitat Urbanística.  
3. El 20 d'abril de 2006, el regidor d'Urbanisme va dirigir escrit a la mercantil referida en el qual es requeria una modificació de l'ordenació, basada principalment en la reducció d'un 50% de l'edificabilitat a materialitzar en l'àmbit de la 18-UE-R, atés que s'havien produït pels veïns manifestacions en contra de l'ordenació inicial.  
4. En data 30 d'octubre de 2006 el licitador va presentar, entre altres documents, projecte d'urbanització modificat, que va tindre en compte les consideracions municipals i es va informar pels serveis tècnics que van advertir diverses deficiències.  
Així mateix, en data 23 d'abril de 2007 es va presentar un escrit pel licitador en què renuncia repercutir i assumeix els costos que superen l'import de la plica presentada que es concreten en 137.906,27 € (IVA no inclòs) .  
5. En data 26 d'abril de 2007 es va exposar al públic el projecte d'urbanització a efectes d'al·legacions, els anuncis del qual es van inserir en el periòdic Mediterráneo de data 16 de maig de 2007, en el Butlletí Oficial de la Província núm. 62 de 17 de maig de 2007 i en el Diari Oficial de la Comunitat Valenciana núm. 5541 de data 25 de juny de 2007, sense que en l'expedient conste cap reclamació.  
6. En data 25 d'octubre de 2007 es va aprovar definitivament el programa d'actuació integrada de la 18-UE-R i es va acordar ordenar l'adjudicatari que incorporara en el projecte d'urbanització les observacions efectuades pels tècnics municipals en informe de 13 de novembre de 2006.  
7. En data 10 d'octubre de 2007 es va presentar un nou projecte d'urbanització per l'interessat.  
Tenint en compte que:  
I. Els serveis tècnics d'Urbanisme han emés informes favorables a l'últim projecte presentat.  
II. El cap del Negociat de Control d'Obres d'Urbanització ha posat de manifest que el pressupost d'execució material de les obres ascendeix a 239.987 €, el qual és superior a l'assenyalat en la proposició juridicoeconòmica de 101.080,05 €.  
En relació a allò que s'ha exposat, cal indicar que figura en l'expedient escrit de 23 d'abril de 2007, en el que la mercantil Estructuras, Viviendas y Carreteras SL manifesta que renuncia al cobrament de qualsevol cost d'urbanització que supere l'import de la plica per ell presentada i que assumeix les despeses que genere l'actuació.  
III. Dels articles 155 i 157 de la Llei Urbanística Valenciana es desprén que els projectes d'urbanització que desenvolupen programes d'actuació integrada prèviament aprovats requeriran d'aprovació municipal específica. Els plans i programes establiran les obres i serveis urbanístics que constitueixen la urbanització, el seu abast i nivells de qualitat.  
IV. De l'article 127.1.d) de la Llei Reguladora de les Bases del Règim Local es desprén que correspon a la Junta de Govern Local les aprovacions de, entre altres, els projectes d'urbanització.  
Per tot això, vistos els preceptes mencionats, els informes de l'enginyer Agrònom, del cap del Negociat de Control d'Obres d'Urbanització, de l'enginyer tècnic en Obres Públiques Municipals i de l'assessora jurídica d'aquesta Àrea, a proposta de la Comissió d'Estudi de Desenvolupament de la Ciutat, Sostenibilitat, Medi Ambient, Vivenda i Serveis Urbans, s'acorda:  
1) Aprovar el projecte d'urbanització dels terrenys inclosos en la unitat d'execució 18-UE-R de 5311 m², situada entre els carrers Juan de la Cierva, Ros de Ursinos i avinguda Caputxins, amb una quantitat de 239.987 € (IVA no inclòs) presentat per la mercantil Estructuras, Viviendas y Carreteras SL, visat amb el número 1832 de dates 8 d'octubre de 2007 i 28 de novembre de 2007.  
2) Requerir a l'urbanitzador perquè: a) abans de l'inici de les obres notifique a aquest ajuntament la seua direcció facultativa i el coordinador de seguretat, amb encàrrecs visats pels col·legis professionals b) abans de la recepció de l'obra aporte a l'Ajuntament un vídeo de canalitzacions de sanejament, drenatge, amb informe de l'empresa concessionària de manteniment.  
3) Remetre aquest acord a la Comissió Territorial d'Urbanisme.  
4) Publicar aquest acord en el Butlletí Oficial de la Província, en el Diari Oficial de la Comunitat Valenciana, tauler d'anuncis municipal, amb notificació als particulars que s'hi interessen».  
Contra l'acte que es publica, que exhaureix la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local modificat per Lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciós administratiu davant del Jutjat del Contenciós Administratiu de Castelló dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per Lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosoadministrativa, modificada per Llei Orgànica 19/2003, de 23 de desembre). En ambdós casos, el termini es computarà des de l'endemà a aquell en què es publique en el Diari Oficial de la Comunitat Valenciana el present anunci.  
Així mateix s'adverteix que el projecte d'urbanització de la unitat d'execució 18-UE-R, va tindre entrada en la Comissió Territorial d'Urbanisme el dia 27 de maig de 2008, tot això a efectes de la seua entrada en vigor i executivitat.   
Castelló de la Plana, 28 de maig de 2008.- L'alcalde: Alberto Fabra Part.